唔知呢度有冇人好鍾意打邊爐？我就係其中之一啦，當中我必定會嗌嘅係肥牛！食過咁多間打邊爐餐廳，我敢講呢間輝哥私房菜絕對係number one!!其實唔只叫咗一碟肥牛（大），係總共三碟！講真佢價錢唔係平架！都要三百幾蚊一碟！就黎＄400！但係咁貴都捨得叫3碟，可以足以證明到佢真係冇得彈呀！其實我都係朋友介紹話呢度啲嘢食質素好好，我先過嚟食！冬天又就來到啦，同一大班朋友聚下舊嘅話，其實可以過嚟試吓，佢仲可以包房，私隱度好高，同啲朋友點樣大聲講嘢點樣玩都唔會阻住到其他人！